cyanic-selkie/wikianc huggingface dataset:
అంకుర్ (సినిమా)
ఇతివృత్తం
సూర్య లొంగదీసుకుంటాడు. అతని వల్ల గర్భం రావడంతో తన మర్యాదకు భంగమౌతుందని భయపడి తీయించుకోమని బెదిరిస్తాడు. ఐతే ఆమె కడుపుతీపితో ఆ పనిచేయడానికి వ్యతిరేకించడంతో కోపగించుకుంటాడు. యజమాని భార్య కాపురానికి రావడంతో లక్ష్మిపై దొంగతనం నేరం మోపి పనిలోంచి తీసేస్తాడు. నిండు గర్భంతో ఉన్న లక్ష్మి తిండి, ఆలనా పాలనా చూసుకునే తోడు లేక ఒంటరిగా మిగిలిపోతుంది.
అభివృద్ధి
బెనగళ్ళ శ్యామసుందరరావు అసలు పేరు శ్యాం బెనగళ్, తెలంగాణాకు చెందిన తెలుగువాడు. ఆయన 1950ల్లో తెలంగాణా ప్రాంతంలో జరిగినట్టుగా చెప్పుకున్న కథను ఆధారం చేసుకుని ఈ కథ రాసుకున్నారు బెనగళ్. సినిమాకు తెలంగాణా ప్రాంతం నేపథ్యం కావడంతో సినిమా స్క్రిప్ట్ లో సంభాషణలు దక్కనీ భాషలో రాసుకున్నారు. ఎప్పుడో రాసుకున్న స్క్రిప్ట్ సినిమాగా తీయడానికి అవకాశాల దొరకకపోవడంతో, యాడ్ ఫిల్మ్స్ తీసే కంపెనీలో చేరి పనిచేశారు. కొన్ని డాక్యుమెంటరీలు కూడా చిత్రీకరించారు. కొన్నాళ్ళకు కంపెనీ లాభాల్లోకి వచ్చాకా, పై అధికారులను ఒప్పించి ఐదు లక్షల బడ్జెట్ మంజూరుచేయగా సినిమా తీశాడు.
నటీనటుల ఎంపిక
బెనగళ్ మొదట లక్ష్మి పాత్రకు సుచిత్రా సేన్‌ను తీసుకుందామని భావించారు. ఆమెకు పాత్ర నచ్చినా, సినిమా అంతా దక్కనీ భాషలో ఉండడంతో తాను సౌకర్యంగా నటించలేనంటూ సినిమా అంగీకరించలేదు. పుణె ఫిల్మ్ ఇన్స్టిట్యూట్ లో చదువుకుని, యాడ్ లలో పనిచేస్తున్న షబానా అజ్మీని కథానాయకగా తీసుకున్నారు. మరో ప్రధాన పాత్రకు అప్పటి ప్రఖ్యాత రంగస్థల నటుడు అనంత్ నాగ్‌ను తీసుకున్నారు. తర్వాతి కాలంలో ప్రసిద్ధ నటులైన వీరిరువురికీ ఇదే తొలి చిత్రం.
చిత్రీకరణ
సినిమాలో ఏ కొద్ది భాగాన్ని కూడా స్టూడియోల్లో తీయకుండా, అంతా తెలంగాణా జిల్లాల్లోని ఔట్ డోర్ లోనే చిత్రీకరించారు. సినిమాకు ఛాయాగ్రాహకునిగా గోవింద్ నిహలానీ పనిచేశారు.
ప్రాచుర్యం
1973లో అంకుర్, గరంహవా సినిమాలు విడుదల కావడంతో భారతీయ పారలల్ సినిమాల చరిత్రలో మైలురాయిగా నిలిచింది. భారతీయ పార్లల్ సినిమాలను గొప్ప స్థానానికి తీసుకువెళ్ళిన సినిమాగా ప్రఖ్యాతి చెందింది.
మూలాలు
వర్గం:హిందీ సినిమా వర్గం:భారత జాతీయ చలనచిత్ర పురస్కార విజేతలు వర్గం:షబానా అజ్మీ నటించిన సినిమాలు
రామ్నేసి
రామ్నేసి (లాటిన్ Rhamnaceae) పుష్పించే మొక్కలలో ఒక కుటుంబం.
దీపా పరబ్
దీపా పరబ్ ( మరాఠీ :ईपा परब) (జననం:1974 అక్టోబరు 31) మరాఠీ సినిమా, టెలివిజన్, రంగస్థల నటి.
నటనా వృత్తి
ఆమె మరాఠీ సినిమాలు, సీరియల్స్‌లో కనిపించింది. ఆమె వివిధ ప్రకటనలలో కూడా నటించింది. ఆమె మొదటి కమర్షియల్ డ్రామా కేదార్ షిండే దర్శకత్వం వహించిన "బాంబే మేరీ జాన్". ఆమె మొదటి ప్రసిద్ధ మరాఠీ నాటకం "ఆల్ ది బెస్ట్".
ఆగస్ట్ 2022 నుండి, ఆమె జీ మరాఠీ కొత్త షో తూ చల్ పుధాలో అశ్విని శ్రేయాస్ దలవి ప్రధాన పాత్ర పోషిస్తోంది.
వ్యక్తిగత జీవితం
ఆమె అంకుష్ చౌదరి ని వివాహం చేసుకుంది.
మూలాలు
వర్గం:జీవిస్తున్న ప్రజలు వర్గం:భారతీయ సినిమా నటీమణులు వర్గం:1974 జననాలు వర్గం:మరాఠీ సినిమా నటీమణులు
తిమ్మాపురం (కూడేరు మండలం)
తిమ్మాపురం, అనంతపురం జిల్లా, కూడేరు మండలానికి చెందిన గ్రామం.ఇది మండల కేంద్రమైన కూడేరు నుండి 9 కి. మీ. దూరం లోను, సమీప పట్టణమైన అనంతపురం నుండి 30 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1057 ఇళ్లతో, 4231 జనాభాతో 2656 హెక్టార్లలో విస్తరించి ఉంది. గ్రామంలో మగవారి సంఖ్య 2129, ఆడవారి సంఖ్య 2102. షెడ్యూల్డ్ కులాల సంఖ్య 1104 కాగా షెడ్యూల్డ్ తెగల సంఖ్య 73. గ్రామం యొక్క జనగణన లొకేషన్ కోడ్ 594973 .పిన్ కోడ్: 515711.
ప్రభుత్వ వైద్య సౌకర్యం
తిమ్మాపురంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో ఒక ప్రైవేటు వైద్య సౌకర్యం ఉంది. ఎమ్బీబీయెస్ కాకుండా ఇతర డిగ్రీలు చదివిన డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
తిమ్మాపురంలో పోస్టాఫీసు సౌకర్యం, సబ్ పోస్టాఫీసు సౌకర్యం ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. రోజువారీ మార్కెట్ గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 13 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
తిమ్మాపురంలో భూ వినియోగం కింది విధంగా ఉంది:
ఉత్పత్తి
తిమ్మాపురంలో ఈ కింది వస్తువులు ఉత్పత్తి అవుతున్నాయి.
పర్వతాల శివాలయం (పర్వతగిరి)
పర్వతాల శివాలయం అనేది తెలంగాణ రాష్ట్రం, వరంగల్ జిల్లా, పర్వతగిరి పట్టణంలోని హిందూ దేవాలయం.
చరిత్ర
రాణిరుద్రమ దేవి మనవడు ప్రతాపరుద్రుడి పేరుమీదుగా ఈ ప్రాంతానికి సమీపంలోని పర్వతాల గుట్ట కింద ప్రతాప రుద్రగిరి గ్రామం ఏర్పాటుచేయబడింది. ప్రజల అవసరాలకు చెరువు, కుంటలతోపాటు శివాలయాన్ని కూడా నిర్మించారు. అలా సుమారు 800 ఏళ్ళ కిందట కాకతీయుల కాలంలో ఈ దేవాలయం నిర్మించబడింది.
ప్రతిష్టాపన మహోత్సవం
దాదాపు 850 ఏళ్ళ చరిత్ర ఉన్న ఈ శివాలయానికి తెలంగాణ ప్రభుత్వం 5 కోట్ల రూపాయలకుపైగా ఖర్చుచేసి దేవాలయాన్ని నిర్మించింది. దేవాదాయశాఖ నుంచి 70 లక్షల రూపాయల నిధులతో గుట్టమీద దేవాలయానికి కావాల్సిన విద్యుత్తు, మంచినీటి వసతి, రవాణా, భక్తుల సదుపాయాల ఏర్పాట్లు పూర్తిచేశారు. 2022 డిసెంబరు 5న ధ్వజస్తంభ ఆరోహణ కార్యక్రమం జరిగింది.
మూడవ రోజు ప్రతిష్టాపన మహోత్సవంలో భాగంగా రుద్ర హోమం, దేవాలయ సంస్కారం, యంత్ర స్థాపన, విగ్రహాలు, నందీశ్వర శిఖర ధ్వజస్తంభ ప్రతిష్ఠాపన కార్యక్రమాలు, మహా అన్న సంతర్పణ, కల్యాణం, పూర్ణాహుతి, రెండు గంటలకు ఒకసారి 200మంది పాఠశాల విద్యార్థులతో వందేమాతర గీతాలాపన మొదలైనవి జరిగాయి. ఈ కార్యక్రమంలో తెలంగాణ రాష్ట్ర ఆర్థిక, వైద్యారోగ్య శాఖామంత్రి టి. హరీశ్ రావు, పంచాయితీ రాజ్ శాఖామంత్రి ఎర్రబెల్లి దయాకర్‌ రావు, ఎంపీలు గాయత్రి రవి, పసునూరి దయాకర్, ఎమ్మెల్సీ కడియం శ్రీహరి, ప్రభుత్వ చీఫ్‌ విప్ దాస్యం వినయ్ భాస్కర్, ఎమ్మెల్యేలు ఆరూరి రమేశ్‌, నన్నపనేని నరేందర్, వొడితల సతీశ్‌కుమార్, బానోత్ శంకర్‌నాయక్‌, తాటికొండ రాజయ్య, వరంగల్ నగర మేయర్‌ గుండు సుధారాణి, టీఎస్‌ రెడ్కో చైర్మన్‌ వై. సతీశ్‌రెడ్డి, స్థానిక ప్రజాప్రతినిధులు, అధికారులు తదితరులు పాల్గొన్నారు.
మూలాలు
వర్గం:శివాలయాలు వర్గం:వరంగల్ జిల్లా దేవాలయాలు
అనఘ
అనఘ ఎల్.కె భారతదేశానికి చెందిన సినిమా నటి. ఆమె 2017లో మలయాళం సినిమా 'రక్షాధికారి బైజు ఒప్పు' సినిమా ద్వారా సినీరంగంలోకి అడుగుపెట్టి మళయాళంతో పాటు తెలుగు, తమిళ సినిమాల్లో నటించింది. ఆమె 2019లో తెలుగులో విడుదలైన గుణ 369 సినిమాతో అడుగుపెట్టి, 2021లో గౌతమ్ మీనన్ దర్శకత్వంలో బతుకమ్మ పండుగ సందర్భంగా తెలంగాణ జాగృతి ఆధ్వర్యంలో రూపొందిన అల్లిపూల వెన్నెల అనే బతుకమ్మ పాటలో నటించింది.
ఘొనెవాలా
భౌగోళికం, జనాభా
Ghonewala (78) అన్నది అమృత్‌సర్ జిల్లాకు చెందిన అజ్నలా తాలూకాలోని గ్రామం, ఇది 2011 జనగణన ప్రకారం 293 ఇళ్లతో మొత్తం 1411 జనాభాతో 399 హెక్టార్లలో విస్తరించి ఉంది. సమీప పట్టణమైన Ramdas అన్నది 4 కి.మీ. దూరంలో ఉంది. గ్రామంలో మగవారి సంఖ్య 745, ఆడవారి సంఖ్య 666గా ఉంది. షెడ్యూల్డ్ కులాల సంఖ్య 121 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37086.
అనఘ
రాజకీయ జీవితం
అనఘ ఎల్.కె. కేరళలోని కోజికోడ్‌లో 23 ఆగస్టు 1990న జన్మించింది. ఆమె కోజికోడ్‌లోని శ్రీ సత్యసాయి విద్యాపీఠంలో ప్రారంభ పాఠశాల విద్యను పూర్తి చేసి, కేరళలోని వడకరలోని శ్రీ గోకులం పబ్లిక్ స్కూల్‌లో విద్య పూర్తి చేసింది. అనఘ చెన్నన్నూర్ లోని కాలేజ్ ఆఫ్ ఇంజనీరింగ్ నుండి ఇసిఇలో బిటెక్ లో డిగ్రీ పూర్తి చేసి కాలికట్ లోని నీలిట్ లో ఎలక్ట్రానిక్స్ & డిజైన్ టెక్నాలజీలో ఎం.టెక్ పూర్తి చేసింది.
ఘొనెవాలా
విద్యా సౌకర్యాలు
సమీప వృత్తివిద్యా శిక్షణ పాఠశాలలు (అజ్నలా) గ్రామానికి 10 కిలోమీటర్ల కన్నా దూరంలో ఉంది. సమీప అనియత విద్యా కేంద్రాలు (అజ్నలా) గ్రామానికి 10 కిలోమీటర్ల కన్నా దూరంలో ఉంది.
అనఘ
మూలాలు
వర్గం:సినిమా నటీమణులు
ఘొనెవాలా
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
సమీప ఆసుపత్రిగ్రామానికి 5 నుంచి 10 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో 1 డిగ్రీలు లేని వైద్యుడు ఉన్నాడు/ఉన్నారు
* గ్రామంలో 1 మందుల దుకాణం ఉంది.
సమాచార, రవాణా సౌకర్యాలు
పోస్టాఫీసు ఉంది.
పబ్లిక్ ఫోన్ ఆఫీసు లేదు. సమీప పబ్లిక్ ఫోన్ ఆఫీసుగ్రామానికి 5 నుంచి 10 కిలోమీటర్ల లోపే ఉంది.
మార్కెటింగు, బ్యాంకింగు
ఏటియం లేదు. వ్యాపారాత్మక బ్యాంకు లేదు. సమీప వ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది. స్వయం సహాయక బృందం ఉంది.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం) లేదు. సమీప ఇతర (పోషకాహార కేంద్రం)గ్రామానికి 5 నుంచి 10 కిలోమీటర్ల లోపే ఉంది.
.
విద్యుత్తు
.
18 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబర్)లో విద్యుత్ సరఫరా ఉంది. 18 గంటల పాటు (రోజుకు) అందరు వినియోగదారులకూ చలికాలం(అక్టోబర్-మార్చి)లో విద్యుత్ సరఫరా ఉంది.
భూమి వినియోగం
Ghonewala (78) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
Ghonewala (78) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, ,మొక్కజొన్న
మూలాలు
వర్గం:అమృత్‌సర్ వర్గం:అజ్నాలా తాలూకా గ్రామాలు
భాగమతి (2018 సినిమా)
భాగమతి  జి. అశోక్ దర్శకత్వంలో 2018 జనవరి 26న విడుదలైన తెలుగు, తమిళ సినిమా. ఈ చిత్రాన్ని హిందీలో దుర్గామతి గా రీమేక్ చేశారు. ఇందులో భూమి పెడ్నేకర్ అనుష్క పాత్రలో నటించింది.
కథ
భారీ నీటి పారుద‌ల శాఖా మంత్రి ఈశ్వ‌ర్ ప్రసాద్ (జ‌య‌రాం)కు ప్ర‌జ‌ల్లో మంచి పేరు, ప‌లుకుబ‌డి ఉంటుంది. ఈశ్వ‌ర్ ప్ర‌సాద్‌కు భక్తి ఎక్కువ‌. తరచు ఆల‌యాల‌ను సంద‌ర్శిస్తుంటాడు. అదే స‌మ‌యంలో ఆ ప‌రిస‌ర ప్రాంతాల్లోని పురాత‌న విగ్ర‌హాల‌ను ఎవ‌రో చోరీ చేస్తుంటారు. దాంతో ప్ర‌భుత్వం విగ్ర‌హాల చోరీని అరిక‌ట్టేందుకు సి. బి. ఐ జాయింట్ డైరెక్టర్ వైష్ణ‌వి న‌ట‌రాజ‌న్ నేతృత్వంలో ఓ విచారణా సంఘాన్ని నియ‌మిస్తారు. అశా ప‌రిశోధ‌న‌లో ఈశ్వ‌ర్ ప్ర‌సాద్ అల‌యాల సంద‌ర్శ‌న‌లో ఉన్న స‌మ‌యంలోనే విగ్ర‌హాలు చోరీ అవుతున్న సంగ‌తుల‌ను గుర్తిస్తుంది. అయితే ఈశ్వ‌ర్ ప్ర‌సాద్‌ నేరాన్ని నిరూపణ చేయాలంటే అత‌ని లొసుగుల‌ను తెలుసుకోవాల‌ని ఆయ‌న ద‌గ్గ‌ర వ్యక్తిగత సహాయకురాలిగా పనిచేసిన చంచ‌ల‌ను విచారించాల‌నుకుంటుంది. చంచ‌ల ఐఏయ‌స్ అధికారి. అయితే అదనపు క‌మీష‌న‌ర్ సంప‌త్‌ (ముర‌ళీశ‌ర్మ‌) సోద‌రుడు, త‌న‌కు కాబోయే భ‌ర్త శ‌క్తి(ఉన్ని ముకుంద‌న్‌)ను హ‌త్య చేసిన నేరంలో జైలు శిక్ష అనుభ‌విస్తుంటుంది. ఆమెను ఎవ‌రికీ తెలియ‌కుండా విచారించాల‌నుకున్న వైష్ణ‌వి... సంప‌త్ స‌హాయంతో ఊరికి దూరంగా ఉన్న భాగ‌మ‌తి బంగ‌ళాల‌కు తీసుకొస్తుంది. ఆ బంగ‌ళాలో చంచ‌ల‌ను బంధించి, బ‌య‌ట రక్షణ సిబ్బందిని పెడుతుంది. భాగ‌మ‌తి బంగళా అంటే ఆ చుట్టుప‌క్క‌ల ఉండేవారికి భ‌యం. రాణీ భాగ‌మ‌తి దేవి దెయ్య‌మై తిరుగుతుంద‌ని అంద‌రూ న‌మ్ముతుంటారు. లోప‌లికి వెళ్లిన చంచ‌ల‌కు ఆమె చుట్టూ అనుకోని ఘ‌ట‌న‌లు జ‌ర‌గ‌డంతో భ‌యానికి లోన‌వుతుంది. లోప‌ల దెయ్యం ఉంద‌ని చంచ‌ల చెప్పినా ఎవ‌రూ న‌మ్మ‌రు. నిజంగానే బంగ‌ళాలో దెయ్యం ఉందా? చంచ‌ల‌ను భ‌య‌పెట్టి, చిత్ర హింస‌ల‌కు గురి చేసేదెవ‌రు? అస‌లు ఈశ్వ‌ర్ ప్ర‌సాద్‌, చంచల‌కు ఉన్న సంబంధం ఏంటి? అనే విష‌యాలు మిగిలిన కథలో భాగం.
బయటి లంకెలు
వర్గం:2018 తెలుగు సినిమాలు వర్గం:అనుష్క నటించిన చిత్రాలు
మణుగూరు పురపాలకసంఘం
మణుగూరు పురపాలకసంఘం, తెలంగాణ రాష్ట్రం, భద్రాద్రి కొత్తగూడెం జిల్లా కు చెందిన ఒక పట్టణ స్థానిక స్వపరిపాలన సంస్థ. మణుగూరు పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబాబాద్ లోకసభ నియోజకవర్గం లోని పినపాక శాసనసభ నియోజకవర్గం పరిధిలో ఉంది.
చరిత్ర
మేజర్ గ్రామ పంచాయితీగా ఉన్న మణుగూరు 2005, జూన్ 15న 3వ గ్రేడ్ పురపాలక సంఘంగా ఏర్పాటుచేయబడింది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 32065 మంది కాగా, అందులో 16169 మంది పురుషులు, 15896 మంది మహిళలు ఉన్నారు. 8110 గృహాలు ఉన్నాయి. ఇది పరిపాలనా పరంగా మునిసిపాలిటీ 18 రెవెన్యూ వార్డులుగా విభజించబడింది.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 23 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల ప్రకారం చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
వెలుపలి లంకెలు
వర్గం:భద్రాద్రి కొత్తగూడెం జిల్లా పురపాలక సంఘాలు వర్గం:2005 స్థాపితాలు
తెలుగు గజల్
ఇది ఒక కవితా పక్రియ ఇది తెలుగు సాహిత్యంలోని 1963లో అడుగుపెట్టింది అయిదున్నర దశాబ్దాల కిందట తెలుగులోకి వచ్చిన ఈ కవితా ప్రక్రియలో ప్రస్తుతం వందల మంది రచనలు చేస్తున్నారు ‘వలపునై నీ హృదయసీమల నిలువవలెనని ఉన్నది/ పిలుపునై నీ అధర వీధుల పలుకవలెనని ఉన్నది’’.. 1965లో వచ్చిన తొలి తెలుగు గజల్‌లోని మక్‌తా ఇది. ఇది 14 ఏప్రల్ 1965 ఆంధ్రప్రభ సచిత్రవార పత్రికలో "ఉగాది గజల్" అన్న శీర్షికతో అచ్చయింది. దాశరది కృష్ణమాచార్యులు తొలి తెలుగు గజల్‌ కవి. 'గజల్' అనే శబ్దానికి అర్థం “ఇంతులతో మంత నాలు" అన్నారు దాశరథి. "గజల్" అంటే ప్రియురాలితో ఏకాంతమున జరిపే ప్రణయ సల్లాపమని నైఘంటికార్థం" అని వివరించారు ఉర్దూ భాషా సాహిత్యవేత్తలు శ్రీ సదా శివ. తెలుగు గజల్‌ను మొట్టమొదటిసారి పాడి వినిపించింది పి.బి. శ్రీనివాస్ 1967లో దాశరథి రాసిన ‘‘అధరాల వీధిలోన మధుశాలలున్నదాన’’ అన్న గజల్‌ను ఈమని శంకర శాస్త్రి సంగీతంలో పాడాడు ,తెలుగులో గజల్‌కు దాశరథి "మంజరి" ‌అనీ పి.బి.శ్రీనివాస్ "వల్లరి" అనీ పేర్లు పెట్టారు.
గజల్ ప్రక్రియ
గజల్‌ తనాన్ని ‘గజలియత్‌’ అంటారు. ఈ గజలియత్, ఇతర రచనా విధానాల నుంచి శైలి పరంగా గజల్‌ను ప్రత్యేకంగా చూపిస్తుంది, గజల్ మాత్రా గణబద్ధమైన గేయకవితా ప్రక్రియకు సంబంధించింది. ''గజల్ లో కనీసం 5 షేర్ లు లేదా అషార్ లు వుంటాయి. 7, 9, 11… అషార్ లూ వుండవచ్చు. ప్రతి షేర్ లో రెండు మిస్రా లు వుంటాయి.'' ప్రతి మిస్రా ఛందస్సు గల్గి వుంటుంది. గజల్ ఛందాలో కొన్ని మాత్రలున్న పంక్తిని (పాద మైన ద్వయాన్ని) బహర్ అంటారు. ఏ బహర్ నైనా గజల్ చెప్పవచ్చు. ఏదేని ప్రత్యేకమైన బహర్లోనే చెప్పవలెనన్న నియమం లేదు త్రిశ్ర, చతురశ్ర, ఖండ, మిశ్రగతుల్లో ఏ గతిలోనైనా గజల్ను రచించవచ్చు,  గజల్లోని పాదాలన్నింటిలోనూ మాత్రా సంఖ్యా సమత్వం ఉండాలి. గజల్ పాట కాబట్టి, గజల్ లోని మొదటి రెండు పాదాలను పల్లవిగా భావించవచ్చు. చెప్పదలచు కున్న భావం ఈ రెండు పాదాలలో ముగిసి తీరాలి. పాదాన్ని 'మిస్రా' అంటారు. రెండు పాదాల కవితను 'షేర్' అంటారు. షేర్ను పాటలోని 'చరణం'గా లంభ అనుకోవచ్చు. అంటే ప్రతిషేర్ రెండు సమభాగాలుగా విరుగుతుందని అర్థం. గజల్లోని మొదటి షేర్ను 'మల్లా' అంటారు. గజల్లో ఐదు మొదలుకొని ఎన్ని షేర్ లైనా ఉండవచ్చు. సాధారణంగా పదిహేను షేర్లను మించవు. అయితే ముప్పయి ఒక్క షేర్లున్న గజల్ కూడా ఉన్నట్లు గజల్ చరిత్ర చెపుతున్నది. గజల్ మొదటి షేర్ అయిన 'మ'లోని రెండుపాదాలకూ చివర ఖాఫియా, రదీఫ్ అనే అంత్య ప్రాసలుంటాయి. మిగతా షేర్లలో రెండవ మిస్రాకు (పాదానికి ) మాత్రమే ఈ అంత్య ప్రాసల నియమం ఉంటుంది. గజల్లోని చిట్ట చివరి షేర్ను 'మఖా' అంటారు. అందులో కవి తన 'తఖల్లుస్' ను తెలుపుకుంటాడు. 'తఖల్లుస్' అంటే కవి కలంపేరు లేదా కవి నామముద్ర. ప్రతిషేర్లోని చివరి పదంకంటే ముందున్న పదం 'ఖాఫియా' అంటారు. అంటే అంత్య ప్రాసకు ముందుండే మరొక ప్రాసపదం అన్న మాట. ఈ ఖాఫియా పదాలు సమానమైన ఉచ్చారణ కలిగి ఉండాలి. షేర్ ని చిట్టచివరి పదాన్ని 'రదీఫ్' అంటారు. రదీఫ్ మాత్రం అదే పదమై ఉండాలి. అందుకే గజల్ కవికి ఖాఫియాలు దొరకడం కష్టం. వాటికి సముచితమైన రదీఫ్ను జోడించడం మరీ కష్టం. అందువల్ల గాలిబంటి కొందరు ఉర్దూ గజల్ కవులు రదీఫ్ లేకుండా ఖాఫియా నియమంతోనే షేర్లను పూర్తి చేశారు.భావకవిత్వానికి భావుకత ఎంత అవసరమో గజల్‌కి గజలియత్‌ కూడా అంతే అవసరం, గజల్ తెలుగులోకి మూడు దోషాలతో వచ్చింది. గజల్‌ తెలుగులోకి మూడు దోషాలతో వచ్చింది. ఒకటి కాఫియా అంటే అంత్యాను ప్రాస విషయంలో జరిగింది. రెండవది బహర్‌ అంటే ఛందస్సు లేకుండా రావడం. మూడవది గజలియత్‌ అంటే (శైలీ, శయ్య) గజల్‌తనం లేకపోవడం .తెలుగు గజల్ దాని దక్కనీ పర్షియన్ ఉర్దూ మూలాలని వదిలి తెలుగుగజల్ గా మారటానికి కాస్త ఎక్కువ సమయమే పట్టింది.ఈ క్రమం లో ఎందరో గజల్ ని తెలుగు అలంకరణలతో మళ్ళీ మళ్ళీ ముస్తాబు చేసి మరింత దగ్గరగా తెచ్చే ప్రయత్నమూ చేసారు.
మూలాలు
వర్గం:తెలుగు గజల్ గాయకులు
నాగపట్టినం
నాగపట్నం, (గతంలో నాగపట్టినం లేదా నెగపటం అని పిలుస్తారు) భారతదేశం, తమిళనాడు రాష్ట్రంలోని ఒక పట్టణం.ఇది నాగపట్నం జిల్లా పరిపాలనా ప్రధాన కార్యాలయం. ఈపట్టణం మధ్యయుగ చోళుల కాలంలో (సా.శ. 9వ-12వ శతాబ్దం) ప్రాముఖ్యతను సంతరించుకుంది. తూర్పు వైపు నౌకాదళ యాత్రలకు, వాణిజ్యానికి.. ముఖ్యమైన నౌకాశ్రయంగా పనిచేసింది. రాజరాజ చోళ I సహాయంతో శైలేంద్ర రాజవంశానికి చెందిన విజయ రాజు మారా విజయత్తుం గవర్మన్ నిర్మించిన నాగపట్నంలోని చూడామణి విహారం ఆ కాలంలోముఖ్యమైన బౌద్ధ నిర్మాణం.
నాగపట్నం పోర్చుగీసు వారిచే స్థిరపడింది. తరువాత, డచ్ వారిఆధ్వర్యంలో 1660 నుండి 1781 వరకు డచ్ కోరమాండల్ రాజధానిగా పనిచేసింది. 1781 నవంబరులో ఈ పట్టణాన్ని బ్రిటిష్ ఈస్ట్ ఇండియా కంపెనీ స్వాధీనంచే సుకుంది. ఇది 1799 నుండి 1845 వరకు బ్రిటిష్ వారి మద్రాసు ప్రెసిడెన్సీ కింద తంజావూర్ జిల్లాకు రాజధానిగా పనిచేసింది. ఇది స్వతంత్ర భారతదేశంలో తంజావూరు జిల్లాలో భాగంగా కొనసాగింది. తరువాత 1991లో కొత్తగా సృష్టించబడిన నాగపట్నం జిల్లాకు ఇది ప్రధాన కార్యాలయంగా చేయబడింది. నాగపట్నం 17.92 sqkm విస్తీర్ణంలో ప్రత్యేక తరగతి పురపాలక సంఘం ద్వారా పరిపాలన సాగుతుంది. 2011 భారత జనాభా లెక్కలు ప్రకారం ఈ పట్టణం 1,02,905 మొత్తం జనాభాను కలిగి ఉంది.
నాగపట్నంలో ఎక్కువ మంది ప్రజలు సముద్రమార్గం ద్వారా చేపలు పట్టడం, వ్వాపార, వ్యవసాయ, పర్యాటక రంగాలలోఉపాధి పొందుతున్నారు.కాయారోహణస్వామి ఆలయం, సౌందరరాజపెరుమాళ్ ఆలయం ప్రధాన హిందూపుణ్యక్షేత్రాలు. నాగపట్నం సిక్కల్, వేలన్ కన్ని, పూంపుహార్, కొడియక్కరై, వేదారణ్యం, తరంగంబాడి ప్రాంతాలు పర్యాటకానికి ఆధారం. నాగపట్నంకు ప్రధాన రవాణా మార్గం రోడ్డు మార్గాలు. నగరానికి రైలు, సముద్ర రవాణా సౌకర్యాలు ఉన్నాయి.
వ్యుత్పత్తి శాస్త్రం
నాగపట్ట్టినం నగరం అనేది శ్రీలంక నుండి వలసవచ్చి నాగపట్టినం నగరంలో స్థిరపడిన ప్రజలను సూచించే నగర్ నుండి ఉద్భవించింది. పట్టినం పట్టణాన్ని సూచిస్తుంది.ఇది కులోత్తుంగ I కాలంలో చోళకులవల్లిపట్టినం అని పిలువబడింది.
చరిత్ర
ఈ పట్టణం మద్రాసు ప్రెసిడెన్సీ ప్రధాన ఓడరేవులలో ఒకటిగా ఉంది. ట్రాన్‌క్విబార్, టుటికోరిన్ ఓడరేవులను ఏర్పడిన తర్వాత ఈ ఓడరేవు పవితనం క్షీణించింది. భారతదేశానికి స్వాతంత్ర్యం వచ్చిన తరువాత, సిర్కాళి 1991 వరకు తంజావూరు జిల్లాలోభాగంగా కొనసాగింది.తరువాత కొత్తగా సృష్టించబడిన నాగపట్నం జిల్లాలో భాగమైంది. 2004 హిందూ మహాసముద్రం భూకంపం తరువాత వచ్చిన సునామీ కారణంగా నాగపట్నం తీవ్రంగా నష్టానికి గురైయింది. ఇది 2016 సంవత్సరంలో బాగా అభివృద్ధి చెందింది.అనేక పెద్ద వస్త్ర దుకాణాలు, మిఠాయి గృహాలు, పాఠశాలలు, కళాశాలలు, వివిధ రకాల చేపలు వ్యాపారాలతో అందుబాటులోఉన్నాయి.
భౌగోళిక శాస్త్రం
alt=igloo shaped concrete house|thumb|270x270px| నాగపట్నంలో సునామీ బాధిత కుటుంబాలకు శాశ్వత ఆశ్రయం నాగపట్టణం 10.77°N, 79.83°W వద్ద ఉంది ఈ పట్టణానికి తూర్పున బంగాళాఖాతం,దక్షిణాన ఉప్పనార్ నది, పశ్చిమాన తిరువారూర్ జిల్లా,వాయువ్యంలో తంజావూరు జిల్లా, ఉత్తరాన కారైక్కల్,పుదుచ్చేరి సరిహద్దులుగా ఉన్నాయి. ఈ పట్టణం సముద్ర మట్టానికి సమానంలో ఉంది. పురపాలక సంఘం 14.92 sqkm విస్తీర్ణంలో ఉంది. నాగపట్నం చెన్నై నుండి, 350 km, కారైకల్ నుండి 14 km, మైలాదుత్తురై నుండి, 40 km, కుంభకోణం నుండి, 40 km, తంజావూరు నుండి 80 km, తిరువారూర్ నుండి. 25 km దూరంలో ఉంది.
నాగపట్నం ఇసుక, బంకమట్టితో కూడిన ఒండ్రు మట్టితో కూడిన సాదా భూభాగంలో ఉంది. వెట్టార్ నది, కావేరి నది ఉపనదులు ప్రధాన నీటి వనరులు. ఈప్రాంతంలో వరి ప్రధాన పంట. తరువాత వేరుశెనగ, పప్పుధాన్యాలు, చెరకు, పత్తి, నువ్వులు పంటలు పండుతాయి.
2004 సునామీ
thumb| నాగపట్నంలో సునామీ వల్ల నష్టం జరిగింది|270x270px 2004లో సంభవించిన హిందూ మహాసముద్ర భూకంపం కారణంగా తమిళనాడులో అత్యధికంగా ప్రభావితమైన ప్రాంతం. రాష్ట్రంలో 8,009 మంది మరణించగా, నాగపట్నం ప్రాంతంలో 6,064 మంది వారిలో ఉన్నారు. సముద్రతీరానికి ముఖ్యంగా అక్కరైపట్టై, కించన్‌కుప్పం సమీపంలో నివసించే మత్స్యకారులు పెద్ద సంఖ్యలో మరణించారు. వరదల కారణంగా చాలా పడవలు దెబ్బతిన్నాయి. ఆస్తి నష్టం మత్స్య పరిశ్రమపై బాగా ప్రభావం చూపింది. తక్షణ పరిణామాలు పర్యాటకరంగంలో ఒక నిశ్చలతను సృష్టించాయి.
జనాభా గణాంకాలు
2011 జనాభా లెక్కల ప్రకారం, నాగపట్నంలో 10,2,905 జనాభా ఉంది, ప్రతి 1,000 మంది పురుషులకు 1,026 స్త్రీల లింగ నిష్పత్తి ఉంది,ఇది జాతీయ సగటు 929 కంటే చాలా ఎక్కువ. జనాభా మొత్తంలో 11,884 మంది ఆరు సంవత్సరాల కంటే తక్కువ వయస్సు గలవారు, 6,089 మంది పురుషులు, 5,795 మంది మహిళలలు ఉన్నారు. జనాభాలో షెడ్యూల్డ్ కులాలు వారు 8.67%, షెడ్యూల్డ్ తెగలు వారు 0.62% ఉన్నారు. పట్టణ సగటు అక్షరాస్యత 78.74%, ఇది జాతీయ సగటు 72.99% కన్నా ఎక్కువగా ఉంది. పట్టణంలో 24,688 గృహాలుఉన్నాయి. 33,532 మంది కార్మికులు ఉన్నారు. వీరిలో 209 మంది రైతులు, 320 మంది ప్రధాన వ్యవసాయ కార్మికులు, 605 మంది గృహ పరిశ్రమలు,29,875 మంది ఇతర కార్మికులు,2,523 సన్నకారు కార్మికులు, 35 సన్నకారు రైతులు,130 మందిసన్నకారు వ్యవసాయ కార్మికులు, 62 మంది సన్నకారు వ్యవసాయ కార్మికులుఉన్నారు.
2011 మత గణన ప్రకారం,నాగపట్నంలో 71.4% హిందువులు, 24.79% ముస్లింలు, 3.68% క్రైస్తవులు, 0.01% సిక్కులు, 0.02% బౌద్ధులు,0.01% జైనులు, 0.08% ఇతర మతాలను అనుసరిస్తున్నారు.
1981తో ముగిసిన దశాబ్దంలోదశాబ్ధ వృద్ధి రేటుఎక్కువగా ఉంది, పట్టణ పరిమితి 8.7 sqkm నుండి పెరగడం వలన 14.95 sqkm వరకు విస్తీర్ణం పెరిగింది. ఇతర పట్టణ కేంద్రాలకు ప్రజల వలసల కారణంగా మొత్తం వృద్ధి రేటు ఆ కాలంలో క్షీణించింది. 40 మురికివాడల్లో 2004 14న సంభవించిన సునామీ ప్రభావితమయ్యింది.మంజూరు పథకాలు, సునామీ సహాయ కార్యక్రమాల సహాయంతో, వీటిని సునామీ పక్కా ఇళ్ల పథకం క్రింద పునర్నిర్మించారు.
సంస్కృతి, పర్యాటకం
చేపలు పట్టడం ప్రధాన వృత్తి అయినప్పటికీ, పట్టణానికి పర్యాటకం కీలకమైన ఆర్థిక పాత్ర పోషిస్తుంది. నాగపట్టణం అనేది నాగోర్, వేలంకన్ని, సిక్కల్, కొడియక్కరై, వేదారణ్యం, మన్నార్గుడి, తరంగంబాడి వంటి వారసత్వ, చారిత్రాత్మక ప్రదేశాలకు స్థావరంగా ఉంది. నాగోర్ దుర్గా, 16వ శతాబ్దానికి చెందిన నాగోర్‌లో ఉన్న మీనార్, పట్టణంలోని ముఖ్యమైన పుణ్యక్షేత్రాలలో ఒకటి.
కందూరి పండుగ అనేది 14-రోజుల కార్యక్రమం, పవిత్ర హజ్రత్ షాహుల్ హమీద్ (సా.శ.1490-1579) వార్షిక ఉర్స్ (వార్షికోత్సవం) కోసం జరుపుకుంటారు. చారిత్రాత్మకంగా మినార్ అనేక దేశీయ, అంతర్జాతీయ సందర్శకులను ఆకర్షిస్తుంది. మరో మూడు ప్రముఖ మసీదులు ఉన్నాయి; ఒకటి నాగై పుదూర్ రోడ్ దగ్గర, ఒకటి కొత్త బస్టాండ్ దగ్గర మరియు మరొకటి మూలకడై స్ట్రీట్ వద్ద.[48]
కాయరోహణస్వామి ఆలయం శివునికి అంకితం చేయబడిన హిందూ దేవాలయం. ఈ ఆలయం 6వ శతాబ్దం నుండి ఉనికిలో ఉంది.7వ-8వ శతాబ్దానికి చెందిన అప్పర్, కాంపాంటార్, సుందరార్‌లచే శైవ సిద్ధాంత రచనలో తేవరం శ్లోకాలచే గౌరవించబడింది.
ఈ ఆలయం త్యాగరాజ ఆరాధనలోని ఏడు దేవాలయాలలో ఒకటి, సప్త విడంగం అని వర్గీకరించబడింది, ఇక్కడ ప్రధాన దైవం త్యాగరాజు విభిన్న నృత్య రీతులను చిత్రీకరిస్తాడని నమ్ముతారు.ఈ ఆలయం కాయారోహణస్వామి భార్య అయిన నీలయదాక్షి మందిరానికి కూడా ప్రసిద్ధి చెందింది.
సౌందరరాజపెరుమాళ్ ఆలయం విష్ణువుకు అంకితం చేయబడిన పట్టణంలోని హిందూ దేవాలయం. ఇది దివ్య దేశములలో ఒకటి, 6వ-9వ శతాబ్దానికి చెందిన ఆళ్వార్లు అని పిలువబడే 12 మంది కవి సాధువులలో ఒకరైన తిరుమంగై ఆళ్వార్చే నలయిర దివ్య ప్రబంధంలో పూజించబడిన విష్ణువు యొక్క 108 దేవాలయాలు.
నాగపట్నం సిక్కల్‌లోని సిక్కల్ సింగరవేలన్ ఆలయం, వేదారణ్యంలోని వేదారణ్యేశ్వర్ ఆలయం, ఎట్టుకుడి మురుగన్ ఆలయం, కూతనూర్ మహా సరస్వతి ఆలయం వంటి కొన్ని ప్రముఖ హిందూ దేవాలయాలకు స్థావరంగా ఉంది.
బులంద్‌షహర్
బులంద్‌షహర్ ఉత్తర ప్రదేశ్ రాష్ట్రంలోని పట్టణం, బులంద్‌షహర్ జిల్లా ముఖ్యపట్టణం. పట్టణ పరిపాలనను మునిసిపల్ బోర్డు నిర్వహిస్తుంది. ఈ నగరం జాతీయ రాజధాని ప్రాంతం (ఎన్‌సిఆర్) లో భాగం. 2011 జనగణన నాటి సామాజిక-ఆర్థిక సూచికలు, ప్రాథమిక సౌకర్యాల సూచికల ఆధారంగా, బులంద్‌షహర్ మైనారిటీ మతస్థులు ఎక్కువగా ఉన్న జిల్లా అని భారత ప్రభుత్వం ప్రకటించింది. బులంద్‌షహర్ ఢిల్లీ నుండి 68 కి.మీ.దూరంలో ఉంది.
చరిత్ర
అహిబరన్ అనే రాజు ఇక్కడ బరన్ అనే కోటకు పునాది వేసి తన రాజధాని బరన్‌షహర్ స్థాపించాడని చెబుతారు. దీనిని బరన్ షహర్ అనేవారు. అధికారిక ఉపయోగాలలో ఈ పేరు బులంద్‌షహర్ గా మారింది. అది ఒక మెరక ప్రదేశంపై ఉండేది.అంచేత దీన్ని "ఉన్నత నగరం" అనేవారు. పెర్షియన్ భాషలో దీని అర్థం బులంద్‌షహర్. ప్రస్తుతం అప్పర్ కోర్ట్ అనే స్థలం ఉంది. ఇది రాజా అహిబరన్ కోట అని నమ్ముతారు. పాత బరన్ ఈ ప్రాంతానికి పరిమితం చేయబడింది. బహుశా 12 వ శతాబ్దంలో బరన్ రాజ్యం ముగిసింది. సా.శ. 1192 లో, ముహమ్మద్ గౌరీ భారతదేశంలోని కొన్ని ప్రాంతాలను జయించినప్పుడు, అతని జనరల్ కుతుబుద్దీన్ ఐబాక్ బరన్‌ కోటను చుట్టుముట్టి దానిని జయించాడు. రాజా చంద్రసేన్ దోడియాను చంపేసి ఐబాక్, బరన్ రాజ్యాన్ని తన ఆధీనంలోకి తీసుకున్నాడు.
జనాభా
2011 జనాభా లెక్కల ప్రకారం, బులంద్‌షహర్ పట్టణ సముదాయం జనాభా 2,35,310. ఇందులో పురుషులు 1,25,549, మహిళలు 1,11,761. ఆరేళ్ళ లోపు పిల్లలు 30,886. మొత్తం అక్షరాస్యుల సంఖ్య 1,60,203, వీరిలో 90,761 మంది పురుషులు, 69,442 మంది మహిళలు. ఏడేళ్ళకు పైబడిన వారిలో అక్షరాస్యత 78.37%.
మూలాలు
వర్గం:Coordinates on Wikidata వర్గం:ఉత్తర ప్రదేశ్ నగరాలు, పట్టణాలు
గాంధీ ఇనిస్టిట్యూట్ ఆఫ్ టెక్నాలజీ అండ్ మేనేజిమెంటు
గాంధీ ఇనిస్టిట్యూట్ ఆఫ్ టెక్నాలజీ అండ్ మేనేజిమెంటు (GITAM) ఉన్నత విద్యను అందించే సంస్థ. ఇది "గీతం విశ్వవిద్యాలయం", "గీతం కాలేజి ఆఫ్ ఇంజనీరింగ్" గా పిలువబడుతుంది. ఈ సంస్థకు భారతదేశంలో విశాఖపట్నం, హైదరాబాదు, బెంగుళూరు నగరాలలో ప్రాంగణాలున్నాయి. ఇది 1980లో విశాఖపట్నంలో ఆంధ్ర విశ్వవిద్యాలయం అనుబంధ సంస్థగా ఏర్పడింది. 2007లో యు.జి.సి చట్టం 1965 లోని సెక్షను 3 ప్రకారం డీమ్డ్ విశ్వవిద్యాలయ హోదాను పొందింది. సుప్రీమ్ కోర్టు తీర్పు ననుసరించి, యూనివర్సిటీ గ్రాంట్స్ కమిషను 2017 నవంబరు 10 న ఇచ్చిన ఆదేశాల ప్రకారం తన పేరును జిఐటిఎఎమ్, డీమ్డ్ టు బి యూనివర్సిటీ గా మార్చుకుంది. ఇది ఆంధ్ర ప్రదేశ్ రాష్ట్రంలో విశ్వవిద్యాలయ స్థాయిలో ఇంజనీరింగ్ కోర్సును అందించే మొదటి ప్రైవేటు విశ్వవిద్యాలయం. విశాఖపట్నం లోని దీని ప్రధాన ప్రాంగణం 100 ఎకరాల విస్తీర్ణం కలిగి ఉంది.
విద్యాసంబంధిత విషయాలు
ఈ విశ్వవిద్యాలయం టెక్నాలజీ, ఫార్మసీ, విజ్ఞానశాస్త్రం, మేనేజిమెంటు, అంతర్జాతీయ బిజినెస్, ఆర్కిటెక్చర్, న్యాయశాస్త్రం వంటి అంశాలలో అండర్ గ్రాడ్యుయేట్, పోస్టు గ్రాడ్యుయేట్, డాక్టరల్ స్థాయిలలో 109 ప్రోగ్రాములను అందిస్తుంది.
ర్యాంకులు
గాంధీ ఇనిస్టిట్యూట్ ఆఫ్ టెక్నాలజీ అండ్ మేనేజిమెంటు (గీతం) 2018 లో జాతీయ ఇనిస్టిట్యూషనల్ ర్యాంకింగ్ ఫ్రేమ్‌వర్క్ (NIRF) వారి భారతదేశ విశ్వవిద్యాలయాల జాబితాలో 85వ ర్యాంకుపొందింది. అన్ని విద్యాలయాల జాబితాలో 101-150 ర్యాంకును సాధించింది.
ప్రాంగణాలు
గాంధీ ఇనిస్టిట్యూట్ ఆఫ్ టెక్నాలజీ అండ్ మేనేజిమెంటుకు భారతదేశలో విశాఖపట్నం, హైదరాబాదు, బెంగుళూరు నగరాలలో మూడు ప్రాంగణాలున్నాయి.
విశాఖపట్నం ప్రాంగణం
గీతం సంస్థకు విశాఖపట్నంలో రుషికొండలో 170 ఎకరాల విస్తీర్ణంగల ప్రాంగణం ఉంది. ఈ ప్రాంగణంలో మూడు ప్రధాన ఆహార క్యాంటీన్లు, కొన్ని ఫాస్టు ఫుడ్ సెంటర్లు, బహుళ-ప్రయోజన బాహ్య మైదానం, బ్యాడ్మింటన్, టేబుల్ టెన్నిస్, వ్యాయామశాల, టెన్నిస్ కోర్టులకు అంతర మైదానంలో ఉన్నాయి. ఈ ప్రాంగణంలో ఈ క్రింది పాఠశాలలున్నాయి:
హైదరాబాదు ప్రాంగణం
గీతం సంస్థ హైదరాబాదు ప్రాంగణం 2009 లో స్థాపించబడినది. ఇందులో ఈ క్రింది పాఠశాలలున్నాయి :
బెంగళూరు ప్రాంగణం
గీతం బెంగళూరు ప్రాంగణ పరిథిలో ఈ క్రింది పాఠశాలలున్నాయి.:
విద్యార్థి కార్యకలాపాలు
గీతం సంస్థలలో విద్యార్థులకు అనేక విద్యాపరమైన, సాంస్కృతిక కార్యక్రమాలు నిర్వహించబడతాయి. ఇచట సాంస్కృతిక సంస్థలలో కళాకృతి, జి.స్టుడియో, జి.మాగ్, ఎ-సెల్, ఎన్.సి.సి, ఎన్.ఎస్.ఎస్ వంటివి ఉన్నాయి.
విజేతల దినోత్సవం
గీతం డీమ్డ్ టు బి యూనివర్సిటీ, హైదరాబాద్‌లోని స్కూల్ ఆఫ్ టెక్నాలజీ, గీతం హైదరాబాద్ బిజినెస్ స్కూల్‌లు సంయుక్తంగా విజేతల దినోత్సవాన్ని 2018 మార్చి 27న నిర్వహించాయి. కార్యక్రమానికి ముఖ్య అతిథిగా తెలంగాణ-ఆంధ్రప్రదేశ్ రాష్ట్రాల ఎన్‌సీసీ డిప్యూటీ డైరెక్టర్ జనరల్ నూకల నరేందర్‌రెడ్డి పాల్గొని విద్యార్థులకు నియామక ఉత్తర్వులను అందజేశాడు. 2017-2018 విద్యా సంవత్సరంలో దాదాపు 100 దేశీయ, బహుళ జాతీ కంపెనీలు హైదరాబాద్ గీతమ్‌లో ప్రాంగణ నియామకాలు నిర్వహించి 82 శాతం మంది బీటెక్, ఎంటెక్, ఎంబీఏ విద్యార్థులను ఎంపిక చేసినట్లు గీతం వర్గాలు ప్రకటించాయి. ఐబీఎం 70 మంది గీతం హైదరాబాద్ విద్యార్థులను ప్రాంగణ నియామకాల్లో ఎంపిక చేయగా, అమెజాన్ 79 మందిని, జెన్‌పాక్ట్ 50 మందిని, ఎన్‌టీటీ డేటా 47 మందిని, వాల్యూ మొమెంటం ఇద్దరిని, వర్చూసా 23 మంది విద్యార్థులనూ ఎంపిక చేసినట్లు గీతం అధికారులు తెలిపారు.
బయటి లంకెలు
వర్గం:భారతీయ విశ్వవిద్యాలయాలు
విజయ్ దేవరకొండ
విజయ్ దేవరకొండ (జననం 9 మే 1989), తెలుగు సినిమా నటుడు. నాటకాల్లో బాగా రాణించిన విజయ్, నువ్విలా సినిమాలో చిన్న పాత్రతో తెరంగేట్రం చేశాడు. 2012లో వచ్చిన లైఫ్ ఈజ్ బ్యూటిఫుల్ సినిమాలో కూడా చిన్న పాత్ర పోషించాడు. 2015లో విడుదలైన ఎవడే సుబ్రహ్మణ్యం సినిమాలోని రిషి పాత్రతో ప్రసిద్ధి చెందారు ఆయన. 2016లో వచ్చిన పెళ్ళి చూపులు సినిమాలో హీరో పాత్రలోని ఆయన నటనకు విమర్శకుల, ప్రేక్షకుల ప్రశంసలు కూడా అందుకున్నారు విజయ్. ఈ సినిమా ఆయన కెరీర్ లోనే అతి పెద్ద హిట్ గా నిలిచింది. 2017 మొదట్లో ద్వారక అనే సినిమాతో మన ముందుకు వచ్చాడు ఆ సినిమా ఆశించిన అంత విజయాన్ని అందుకోలేదు. ఆ తర్వాత అదే సంవత్సరం అర్జున్ రెడ్డి తో మన ముందుకు వచ్చి తన నట విశ్వరూపంతో బాక్స్ ఆఫీసు రికార్డ్ సృష్టించాడు. ఆ సినిమా తో పెద్ద స్టార్ గా మారిపోయాడు. 2018 మొదట్లో వచ్చిన ఏ మంత్రం వేసావె తో మన ముందుకు వచ్చి ఆ సినిమా తో నిరాశ పరిచాడు. మళ్ళీ అదే సంవత్సరంలో వచ్చిన గీత గోవిందం తో మరొక బిగ్గెస్ట్ హిట్ అందుకున్నాడు. మళ్ళీ వెంటనే 2018లో నోటా తో మరొక పరాజయాన్ని చూసాడు. ఆ తర్వాత 2018 నవంబర్ 17న టాక్సీవాలా తో మరొక్క చక్కని విజయాన్ని అందుకున్నారు. తెలుగు రాష్ట్రాల్లో ఇప్పుడు విజయ్ దేవరకొండ ఒక సెన్సేషన్.యూత్ లో మంచి ఫాలోయింగ్ ఏర్పరచుకున్నాడు.
తొలినాళ్ళ జీవితం, విద్యాభ్యాసం
ఈయన మే 9, 1989న హైదరాబాద్ లో పుట్టాడు. ఆయన తల్లిదండ్రులు దేవరకొండ గోవర్ధనరావు, మాధవిలు తెలంగాణాలోని నాగర్ కర్నూలు జిల్లా, [తుమాన్పెట్]] గ్రామానికి చెందినవారు. తండ్రికి సినిమాలపై ఉన్న మక్కువతో విజయ్ పుట్టక మునుపే హైదరాబాదుకు వచ్చారు. సినిమాల్లో నటుడు అవ్వాలనుకున్నాడు కానీ అది సాధ్యం కాకపోవడంతో దర్శకత్వ శాఖలో ప్రవేశించాడు. దూరదర్శన్ మొదలుకొని పలు టీవీ చానళ్ళలో ఆయన దర్శకత్వం వహించిన సీరియళ్ళు ప్రదర్శింప బడ్డాయి. విజయ్, ఆయన తమ్ముడు ఆంధ్రప్రదేశ్ లోని అనంతపురం జిల్లాలో ఉన్న పుట్టపర్తి శ్రీ సత్యసాయి ఉన్నత పాఠశాలలో చదువుకున్నారు. ఈ పాఠశాలలోనే ఎక్కువ సంవత్సరాలు చదువుకున్నారు.
టీవీలు, ఫోన్లకు దూరంగా ప్రశాంతమైన వాతావరణంలో ఆ పాఠశాల ఉండేదనీ, అక్కడే తాను కథా రచన, నటనపై ఆసక్తి పెంచుకున్నానని వివరించారు విజయ్. ఈ రోజు తన ప్రవర్తన, వ్యక్తిత్వం మొత్తం ఆ పాఠశాలలో పెంపొందించుకున్నవే అని ఆయన ఒక ఇంటర్వ్యూలో వెల్లడించారు. స్కూలు చదువు పూర్తయ్యాకా, హైదరాబాద్ లో లిటిల్ ఫ్లవర్ జూనియర్ కళాశలలో ఇంటర్, బదృకా కాలేజ్ ఆఫ్ కామర్స్ లో డిగ్రీ పూర్తి చేశారు. .
వ్యక్తిగత జీవితం
విజయ్ తమ్ముడు ఆనంద్ అమెరికాలోని డెలాయిట్ లో పని చేస్తున్నారు. తల్లి మాధవి వ్యక్తిత్వ వికాస నిపుణురాలు. ఆమె హైదరాబాదులో శిక్షణ తరగతులు నిర్వహిస్తుంటారు. విజయ్ తండ్రి టివి సీరియల్స్ కు దర్శకత్వం వహిస్తుంటారు. నిజానికి ఆయనకు తన తండ్రే స్ఫూర్తి. సినిమాల్లో నటించేందుకు మహబూబ్ నగర్ లోని బల్మూర్, నుంచి హైదరాబాద్ వచ్చారు విజయ్ తండ్రి.
విజయ్ అన్ని రకాల క్రీడలు, ఆటలు ఆడేందుకు ఇష్టపడతారు.
కెరీర్
రవిబాబు దర్శకత్వంలో వచ్చిన నువ్విలా చిత్రం, శేఖర్ కమ్ముల తీసిన లైఫ్ ఈజ్ బ్యూటిఫుల్ లో చిన్న పాత్రల్లో కనిపించారు విజయ్. ఆ సమయంలోనే సహాయ దర్శకుడు నాగ్ అశ్విన్ పరిచయమయ్యారు. 2015లో నాగ్ అశ్విన్ దర్శకత్వంలో ఎవడే సుబ్రహ్మణ్యం సినిమాలో నానితో కలసి నటించారు ఆయన. ఈ సినిమాలో విజయ్ నటన చూసిన నిర్మాతలు ప్రియాంకా దత్, స్వప్నా దత్ లు తమ సంస్థలో రెండు చిత్రాలు చేసేందుకు విజయ్ తో అగ్రిమెంట్ చేసుకున్నారు.
2016లో తరుణ్ భాస్కర్ దర్శకత్వంలో రీతు వర్మ సరసన పెళ్ళి  చూపులు సినిమాలో  నటించారు విజయ్. ఈ సినమా ఆయన కెరీర్  లోనే అతి పెద్ద విజయం సాధించిన సినిమాగా నిలిచింది.
2017 లో వచ్చిన అర్జున్ రెడ్డి చిత్రం విజయ్ దేవరకొండ కెరీర్ కి మంచి బూస్ట్ ఇచ్చింది. ఈ చిత్రం ద్వార విజయ్ భారత దేశ వ్యాప్తం గా పేరు సంపాదించుకున్నారు. ఇక తర్వాత సంవత్సరంలో వచ్చిన గీత గోవిందం చిత్రం కూడా బాక్స్ ఆఫీస్ వద్ద మంచి విజయం సాదించింది. ఈ చిత్రం తర్వాత విజయ్ వెనక్కి తిరిగి చూడాల్సిన అవసరం లేకుండా పొయ్యింది. విజయ్ దేవరకొండ చిత్రాలకి సంబదించిన బాక్స్ ఆఫీస్ స్టేట్స్ ఇక్కడ పొందు పరిచాము.
మూలాలు
వర్గం:జీవిస్తున్న ప్రజలు వర్గం:తెలుగువారిలో సంగీతకారులు వర్గం:1989 జననాలు వర్గం:తెలుగు సినిమా నటులు వర్గం:నటులు వర్గం:హైదరాబాదు జిల్లా సినిమా నటులు వర్గం:హైదరాబాదు జిల్లా రంగస్థల నటులు
బిట్రా శ్రీనివాసరావు
బిట్రా శ్రీనివాసరావు ప్రముఖ చిత్రకారుడు. ఇతడు 1924లో భట్టిప్రోలు గ్రామంలో బాపయ్య, వెంకమ్మ దంపతులకు జన్మించాడు. ఇతడు ప్రముఖ సినిమా ఆర్ట్ డైరెక్టర్ గొట్టిముక్కల కోటేశ్వరరావు వద్ద చిత్రకళను అభ్యసించాడు. 1951లో భట్టిప్రోలులోని టి.ఎం.రావు ఉన్నత పాఠశాలలో చిత్రకళోపాధ్యాయుడిగా చేరాడు. తరువాత గుంటూరు హిందూ కళాశాల హైస్కూలులో చిత్రకళోపాధ్యాయుడిగా పనిచేశాడు. ఇతడు గాంధేయవాది. ఎప్పుడూ ఖద్దరు వస్త్రాలనే ధరించేవాడు. ఇతడు ఎందరో విద్యార్థులను చిత్రకారులుగా తీర్చిదిద్దాడు. గుంటూరులో అడివి బాపిరాజు పేరు మీద ఉన్న కళాపీఠం పునరుద్ధరణకు తోడ్పడ్డాడు.
ఇతడు వేసిన తైలవర్ణ చిత్రాలు హిందూ కాలేజీలో, విజయవాడ గాంధీ కొండమీది మ్యూజియమ్‌లో ఉన్నాయి. ఇతడు చిత్రించిన కొన్ని తైలవర్ణ చిత్రాలు:
మూలాలు
వర్గం:1924 జననాలు వర్గం:చిత్రకారులు వర్గం:గుంటూరు జిల్లా చిత్రకారులు
రారాజు (2022 సినిమా)
రారాజు 2022లో తెలుగులో విడుదలైన సినిమా. కన్నడలో 2016లో సంతు స్ట్రెయిట్‌ ఫార్వర్డ్‌ పేరుతో విడుదలైన ఈ సినిమాను ‘రారాజు’ పేరుతో పద్మావతి పిక్చర్స్‌ బ్యానర్‌పై వీఎస్‌.సుబ్బారావు విడుదల చేస్తున్నాడు. యశ్, రాధికా పండిట్‌, శ్యామ్ ప్రధాన పాత్రల్లో నటించిన ఈ సినిమాకు మహేష్‌ రావు దర్శకత్వం వహించాడు.
మూలాలు
వర్గం:తెలుగు సినిమా వర్గం:2022 తెలుగు సినిమాలు వర్గం:2022 సినిమాలు
ఎల్7
ఎల్7  2016 లో విడుదలైన తెలుగు చిత్రం.
కథ
అరుణ్‌(ఆదిత్‌), ప్రియా(పూజ ఝ‌వేరి)లు కొత్త‌గా పెళ్లైన జంట‌. వైజాగ్ నుండి హైద‌రాబాద్ చేరుకున్న వీరు అద్దె ఇంటి కోసం వెతుకుతుంటే మియాపూర్ ద‌గ్గ‌ర ఓ ఇల్లు దొరుకుతుంది. ఇంట్లోకి వ‌చ్చిన‌ప్ప‌టి నుండి ప్రియా ప‌రిస్థితిలో ఏదో మార్పు క‌న‌ప‌డుతుంటుంది. అరుణ్‌కు ఇంట్లో ఎవ‌రో ఉన్న‌ట్లు అనుమానం వ‌స్తుంది. ఓ యంత్రం స‌హాయంతో ఇంట్లో నెగ‌టివ్ ప‌వ‌ర్ ఉంద‌ని తెలుసుకున్న అరుణ్‌కు, త‌న భార్య‌లో దెయ్యం ఉంద‌ని నిజం తెలుస్తుంది. ఊళ్లో ఆత్మ‌ల గురించి, వాటి ద్వారా వ‌చ్చే స‌మ‌స్య‌ల‌ను తొల‌గించ‌డానికి సోమ‌నాథ్ అనే స్వామిజీ వ‌చ్చాడ‌ని తెలుసుకున్న అరుణ్, ఆ స్వామిజీని క‌లుస్తాడు. స్వామిజీ అరుణ్‌కి ప్రియా ఎందుక‌లా ప్ర‌వ‌ర్తిస్తుంద‌నే దానిపై, అస‌లేం జ‌రిగిందో చెబుతాడు. అస‌లు అరుణ్‌తో స్వామిజీ ఏం చెప్పాడు? ప‌్రియా శ‌రీరంలోకి దెయ్యం ఎందుకు ప్ర‌వేశించింది? చివ‌ర‌కు అరుణ్ త‌న భార్య‌ను కాపాడుకున్నాడా? అనే విష‌యాలు మిగిలిన కథ.
బయటి లంకెలు
వర్గం:2016 తెలుగు సినిమాలు
ముషీరాబాద్ మండలం (హైదరాబాద్ జిల్లా)
ముషీరాబాద్ మండలం,తెలంగాణ రాష్ట్రం, హైదరాబాద్ జిల్లాకు చెందిన మండలం.
ఈ మండలం మొత్తం ప్రాంతం హైదరాబాద్ మహానగర పాలక సంస్థ పరిధిలోకి వస్తుంది. ఇది సికింద్రాబాదు రెవెన్యూ డివిజను పరిధిలో ఉంది. 2011 భారత జనగణన ప్రకారం, ముషీరాబాద్ మండల విస్తీర్ణం 10.91 చ.కి.మీ., జనాభా 3,47,861.
వెలుపలి లంకెలు
వర్గం:హైదరాబాదులోని ప్రాంతాలు వర్గం:హైదరాబాదు వర్గం:హైదరాబాదు జిల్లా
ఖమ్మం నగరపాలక సంస్థ
thumb|260x260px|ఖమ్మం రైల్వే స్ఠేషన్ thumb|260x260px|ఖమ్మం ప్రభుత్వ హాస్పటల్
ఖమ్మం నగరపాలక సంస్థ, అనేది భారతదేశంలోని తెలంగాణలోని ఖమ్మం జిల్లా ఖమ్మం నగరం పరిపాలనా నిర్వహణ అమలు జరిపే ఒక పౌర సంస్థ. ఇది 2012 అక్టోబరు 19న న ఏర్పడింది. 2016లో తెలంగాణ ప్రభుత్వం నుండి తెలంగాణ రాష్ట్ర ఆవిర్భావ పురస్కారం అందుకున్నది. 2011 భారత జనాభా లెక్కల ప్రకారం నగరపాలక సంస్థ పరిధిలో జనాభా 153,756 మంది ఉన్నారు.
చరిత్ర
ఖమ్మం మొదట 3 వ గ్రేడు పురపాలక సంఘంగా 1952 సంవత్సరంలో ఏర్పడింది. తరువాత దీనిని 1959 లో 2 వ గ్రేడుగా, 1980 లో 1 వ గ్రేడుగా, 2001 మే 18 న న స్పెషల్ గ్రేడ్ గా అప్‌గ్రేడ్ చేశారు.
అధికార పరిధి
నగరపాలక సంస్థ 94.37 km2 విస్తీర్ణంలో విస్తరించి ఉంది.నగర పాలక సంఘం 51 ఎన్నికల వార్డులతో ఉంది. పద్నాలుగు గ్రామాలను నగరపాలక సంస్థలో విలీనం చేశారు. నగరపాలక సంస్థలో విలీనమైన గ్రామాలలో బల్లేపల్లి, ద్వంసలపురం, ఎదులపురం, గొల్లగుడెం, గుడిమల్ల, గుర్రాలపాడు, కైకొండైగుడెం, ఖానాపురం. హవేలి, మల్లెమడుగు, పెద్దతండ, పోలేపల్లి, వెలుగుమట్ల, వెంకటగిరి ఉన్నాయి.
జనాభా
2011 భారత జనాభా లెక్కల ప్రకారం నగరపాలక సంస్థ పరిధిలో జనాభా 153,756 మంది ఉన్నారు
పరిపాలన
నగరపాలక సంస్థ మేయర్ నేతృత్వంలోని ఎన్నుకోబడిన సంస్థ నిర్వహిస్తుంది. కార్పొరేషన్ ప్రస్తుత కమిషనర్ జి. వేణుగోపాల్ రెడ్డి.
ఎన్నికలు
ఖమ్మం మునిసిపల్ కార్పొరేషన్ కోసం మొదటి ఎన్నికలు 2016 మార్చి 6 న జరిగాయి. పౌరసంఘం 50 డివిజన్లకు టిఆర్ఎస్, టిడిపి, కాంగ్రెస్-సిపిఐ కలయిక, సిపిఐ (ఎం), వైయస్ఆర్ కాంగ్రెస్, బిజెపి పార్టీలకు తోడు స్వతంత్రులు మొత్తం 291 మంది అభ్యర్థులు బరిలో నిలబడ్డారు
కార్పొరేటర్లు
2021, ఏప్రిల్ 30న ఎన్నికలు జరిగాయి. 2021, మే 7న పూనుకొల్లు నీరజ మేయర్‌గా, ఫాతిమా జోహ్రా డిప్యూటి మేయర్‌గా ఎన్నికయ్యారు.
వెలుపలి లంకెలు
వర్గం:తెలంగాణ నగర పాలక సంస్థలు
వేంకట్రామ అండ్ కో
వెంకట్రామా అండ్ కో  (ఆంగ్లం: Venkatrama and Co) తెలుగులో చాలా కాలం నుండి పుస్తక ప్రచురణ చేస్తున్న ఒక ప్రచురణ సంస్థ. ఈ ప్రచురణ సంస్థ ఏలూరులో ఉన్నది. ఈ సంస్థను ఈదర వెంకట్రావు పంతులు 1927 లో స్థాపించారు, మొదట్లో ఒక చిన్న పుస్తక దుకాణం కింద స్థాపించి, కాలక్రమేణా ఒక పుస్తక ప్రచురణ సంస్థ గా రూపాంతరం చెందినది. వీరి ప్రచురణలలో "వెంకట్రామా అండ్ కో తెలుగు తిధుల కాలెండర్" ఎంతో ప్రసిద్ది. వారి కాలెండర్ లేని ఇల్లు ఉండదు అనటంలో అతిశయోక్తి లేదు. ఇంతటి ప్రాచుర్యం పొందిన కేలండర్ ఉపయోగాన్ని అందరికీ చరవాణిలో సుళువుగా అందుబాటులోకి తెచ్చేందుకు ఒక "VCalendar" పేరులో ఆప్ ను విడుదల చేసింది.
మూలాలు
వర్గం:ప్రచురణ సంస్థలు వర్గం:1927 స్థాపితాలు
కల్లూరు (గార్లదిన్నె)
కల్లూరు, అనంతపురం జిల్లా, గార్లదిన్నె మండలానికి చెందిన గ్రామం..ఇది మండల కేంద్రమైన గార్లదిన్నె నుండి 11 కి. మీ. దూరం లోను, సమీప పట్టణమైన అనంతపురం నుండి 29 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 448 ఇళ్లతో, 1841 జనాభాతో 868 హెక్టార్లలో విస్తరించి ఉంది. గ్రామంలో మగవారి సంఖ్య 947, ఆడవారి సంఖ్య 894. షెడ్యూల్డ్ కులాల సంఖ్య 933 కాగా షెడ్యూల్డ్ తెగల సంఖ్య 1. గ్రామం యొక్క జనగణన లొకేషన్ కోడ్ 594983 .పిన్ కోడ్: 515774.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి ఉన్నాయి. బాలబడి, మాధ్యమిక పాఠశాల‌లు కల్లూరు అగ్రహారంలో ఉన్నాయి. సమీప జూనియర్ కళాశాల, సమీప వృత్తి విద్యా శిక్షణ పాఠశాల గార్లదిన్నెలోను, ప్రభుత్వ ఆర్ట్స్ / సైన్స్ డిగ్రీ కళాశాల, సమీప వైద్య కళాశాల, మేనేజిమెంటు కళాశాల, పాలీటెక్నిక్, అనియత విద్యా కేంద్రం, దివ్యాంగుల ప్రత్యేక పాఠశాల‌లు అనంతపురంలోనూ ఉన్నాయి.
ప్రభుత్వ వైద్య సౌకర్యం
కల్లూరులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 5 కి.మీ. లోపు దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. పబ్లిక్ రీడింగ్ రూం గ్రామం నుండి 5 కి.మీ.లోపు దూరంలో ఉంది. సినిమా హాలు, గ్రంథాలయం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కల్లూరులో భూ వినియోగం కింది విధంగా ఉంది:
నీటిపారుదల సౌకర్యాలు
కల్లూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కల్లూరులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, వేరుశనగ, కమలాలు
అంతర్గత దహన యంత్రం
[[File:Four stroke engine diagram.jpg|thumb| 4-స్ట్రోక్ గ్యాసోలిన్ ఇంజన్లలో సాధారణంగా కనిపించే సిలిండరు బొమ్మ: C – క్రాంక్‌షాఫ్ట్
E – ఎక్సాస్ట్ క్యామ్‌షాఫ్ట్
I – ఇన్‌లెట్ క్యామ్‌షాఫ్ట్
P – పిస్టన్ (ముషలకం)
S – స్పార్క్ ప్లగ్
V – వాల్వులు. ఎరుపు: ఎక్సాస్ట్, blue: ఇన్ టేక్.
gray structure – ఇంజన్ బ్లాక్]] అంతర్గత దహన యంత్రం (ఆంగ్లం: Internal combustion engine), ఒక ఉష్ణ యంత్రం. ఇది ఇంధనాన్ని ఏదైనా ఆక్సీకరణి (Oxidizer) (సాధారణంగా గాలి) సహాయంతో, వ్యాపన ద్రవ వలయం (working fluid circuit) కలిగిన ఒక గదిలో దహనం చేస్తుంది. అంతర్గత దహన యంత్రంలో ఇంధన దహనం ద్వారా ఉత్పన్నమైన అధిక ఉష్ణోగ్రత, అధిక పీడనం కలిగిన వాయువులు వ్యాకోచం చెంది, ఇంజన్ లోని కొంత భాగం మీద నేరుగా బలాన్ని ప్రయోగిస్తుంది. ఈ బలం సాధారణంగా పిస్టన్లు (ముషలకం), ఏదైనా పరివర్తకం (turbine) రెక్కలు, తిరగలి పరికరం, లేదా నాజిల్ మీద ప్రయోగించబడుతుంది. ఈ బలం వల్ల ఈ వస్తువులు కొంత దూరం జరిగి ఏదైనా ఉపయోగకరమైన పని జరుగుతుంది. ఈ విధంగా రసాయన శక్తి, యాంత్రిక శక్తిగా మారుతుంది. ఈ యంత్రాలు బహిర్గత దహన యంత్రాల స్థానంలో వచ్చి చేరి యంత్రాల పరిమాణాన్ని తగ్గించాయి.
మొదటి అంతర్గత దహన యంత్రాన్ని 1860 లో ఎటిన్నె లెనాయిర్ అనే శాస్త్రవేత్త కనిపెట్టాడు. మొదటి ఆధునిక అంతర్గత దహన యంత్రాన్ని 1876 లో నికోలస్ ఒటో కనిపెట్టాడు. దీన్నే ఒటో ఇంజిన్ అని కూడా అంటారు.
అంతర్గత దహన యంత్రాలు సాధారణంగా శిలాజ ఇంధనాల నుంచి లభించే శక్తి దట్టంగా కేంద్రీకృతమైన గ్యాసోలిన్, డీజిల్ లాంటి ఇంధనాల సహాయంతో పని చేస్తాయి. స్థిరంగా పనిచేసే యంత్రాలు ఉన్నప్పటికీ వీటిని ఎక్కువగా కార్లు, విమానాలు, ఓడల్లాంటి కదిలే వాహనాల్లో ఎక్కువగా వాడుతూ ఉంటారు.
మూలాలు
వర్గం:యంత్రాలు
గులకరాయి
గులకరాళ్లు (Gravel - గ్రావెల్) అనగా ధాన్యపరిమాణపురాతికణికల నుంచి పెద్దగుండ్రాయి పరిమాణంలో పోగై ఉన్న దృఢీభవనంకాని రాతి తునకలు. గ్రావెల్ అనేది గ్రాన్యులర్ గ్రావెల్ (2 నుంచి 4 మి.మి లేదా 0.079 నుంచి 0.157 అంగుళాలు), పెబుల్ గ్రావెల్ (4 నుంచి 64 మిమి లేదా 0.2 నుంచి 2.5 అంగుళాలు) లోకి ఉడెన్-వెంట్వర్త్ స్కేల్ ద్వారా వర్గీకరించబడింది.
వర్గం:రాయి
కాష్మోరా (2016 సినిమా)
కాష్మోరా  2016లో విడుదలైన తెలుగు అనువాద చిత్రము.
కథ
సినిమా ఆగ్నేయాసియాలోని దైవ‌కుమారి ఆల‌యంలో ప్రారంభం అవుతుంది. దైవ‌కుమారి ఆల‌యంలో కీల‌కమైన తాళ‌ప‌త్ర గ్రంథాల‌ను ఓ ప‌క్షి రూపంలో రాజ్‌నాయ‌క్ ఆత్మ‌(కార్తీ)దొంగ‌లించి మంత్రాల చెరువు ద‌గ్గ‌ర‌లోని దెయ్యాల‌కోట‌కు తెప్పించుకుంటాడు. ఏడు శ‌తాబ్దాలుగా ఆత్మ రూపంలో కోట‌లోనే ఉన్న రాజ్‌నాయ‌క్‌కు మ‌ళ్లీ జ‌న్మించాలంటే కాష్మోరా(కార్తీ) స‌హాయం అవ‌సరం అని తాళ‌ప‌త్ర గ్రంథాల స‌హాయంతో తెలుసుకుంటాడు. కాష్మోరా అత‌ని కుటుంబం దెయ్యాలు, ఆత్మ‌ల‌తో మాట్లాడుతామ‌ని మాయ మాట‌లు చెప్పి జ‌నాల‌ను మోసం చేస్తుంటారు. కాష్మోరా చేసే మోసాలు తెలియ‌ని ప్ర‌జ‌లు అత‌న్ని బాగా న‌మ్ముతుంటారు. ఓ సంద‌ర్భంలో రాజకీయ‌ నాయ‌కుడు ధ‌న‌కోటి ఓ హత్య‌కేసులో ఇరుక్కుంటాడు. ఆ కేసు నుండి త‌ప్పించుకోవ‌డానికి ఎన్నో పూజ‌లు చేసినా ఫ‌లితం ఉండ‌దు. అప్పుడు కాష్మోరా స‌హాయం కోరుతాడు ధ‌న‌కోటి, కోర్టు హ‌త్య కేసు కోట్టేయ‌డంతో కాష్మోరా మ‌హిమ గ‌ల వ్య‌క్తి అని న‌మ్ముతాడు. ఇన్‌క‌మ్ ట్యాక్స్ రైడ్‌కు భ‌య‌ప‌డి త‌న వ‌ద్ద ఉన్న డ‌బ్బు, న‌గ‌లు, ప‌త్రాలన్నింటినీ కొన్ని బ్యాగుల్లో పెట్టి కాష్మోరా ద‌గ్గ‌ర దాస్తాడు. కాష్మోరా ఆ డ‌బ్బుతో పారిపోతూ ఓ పెద్ద బంగ‌ళాకు చేరుకుంటాడు. ఆ బంగ‌ళా ఎవ‌రిది? రాజ్‌నాయ‌క్ ఎవ‌రు? రాణీ ర‌త్న‌మ‌హాదేవికి, రాజ్‌నాయ‌క్‌కు ఉన్న సంబంధం ఏమిటి? చివ‌ర‌కు కాష్మోరా ఎదుర్కొన ప‌రిస్థితులేంటి? అనేది మిగిలిన కథ.
బయటి లంకెలు
వర్గం:2016 తెలుగు సినిమాలు
డేనియల్ కిష్
డేనియల్ కిష్ (జ.1966) మానవ ఎకోలోకేషన్ లో అమెరికన్ నిపుణుడు. అతను 2000 సంవత్సరంలో కాలిఫోర్నియాలో వరల్డ్ ఆక్సెస్ ఫర్ ద బ్లైండ్  (WAFTB) అనే స్వచ్ఛంద సంస్థకు వ్యవస్థాపక అధ్యక్షుడు. ఈ సంస్థను "అన్ని రకాల అంధత్వం ఉన్న వ్యక్తుల విజయానికి దిశానిర్దేశం చేయడంతో పాటు వారి బలాలు, సామర్థ్యాల గురించి ప్రజలకు అవగాహన పెంచడం" కోసం స్థాపించాడు. కిష్ తో పాటు అతని సంస్థ ప్రపంచవ్యాప్తంగా కనీసం 500 మంది అంధ పిల్లలకు ఎకోలొకేషన్ పద్ధతిని నేర్పించారు.
కిష్ యొక్క పని మానవ ఎకోలొకేషన్‌కు సంబంధించిన అనేక శాస్త్రీయ అధ్యయనాలకు ప్రేరణనిచ్చింది. స్పెయిన్‌లోని మాడ్రిడ్‌లోని అల్కాలా విశ్వవిద్యాలయంలో 2009 అధ్యయనంలో, దృష్టితో సంబంధం గల పది సబ్జెక్టులను  కొన్ని రోజుల్లోనే ప్రాథమిక నావిగేషన్ నైపుణ్యాలను అతనికి నేర్పించారు. ఎకోలోకేట్ చేయడానికి, అత్యంత ప్రభావవంతమైన వాటిని మూల్యాంకనం చేయడానికి ఉపయోగించే వివిధ శబ్దాలను విశ్లేషించడం ఈ అధ్యయనం లక్ష్యం. మరొక అధ్యయనంలో, MRI మెదడు స్కాన్‌లు కిష్ తో పాటు మరొక ఎకోలొకేషన్ నిపుణుడు ఎకోలొకేషన్‌లో పాల్గొన్నారు. దీనిలో వారి మెదడులోని భాగాలను గుర్తించడానికి అధ్యయనం చేసారు. రీడింగ్‌లతో "దృష్టి ఉన్న వ్యక్తులలో దృశ్య సమాచారాన్ని ప్రాసెస్ చేసే మెదడు నిర్మాణాలు బ్లైండ్ ఎకోలొకేషన్ నిపుణులలో ప్రతిధ్వని సమాచారాన్ని ప్రాసెస్ చేస్తాయి" అని సూచిస్తున్నాయి.
కిష్ 2017లో అశోక ఫెలోగా ఎంపికయ్యాడు. సభ్యులు సామాజిక సమస్యలకు వినూత్న పరిష్కారాలు, సమాజం అంతటా నమూనాలను మార్చగల సామర్థ్యం కోసం గుర్తింపు పొందిన ప్రముఖ సామాజిక వ్యవస్థాపకునిగా గుర్తించబడ్డాడు.
బాహ్య లింకులు
వర్గం:జీవిస్తున్న ప్రజలు వర్గం:1966 జననాలు
గోల్కొండ మండలం (హైదరాబాద్ జిల్లా)
గోల్కొండ మండలం,తెలంగాణ రాష్ట్రం,హైదరాబాద్ జిల్లాకు చెందిన మండలం. 2011 భారత జనగణన ప్రకారం, గోల్కొండ మండల విస్తీర్ణం 9.25 చ.కి.మీ., జనాభా 213359.
రుషికొండ
రుషికొండ విశాఖపట్నం, భీమిలి రహదారిలో ఉన్న పరిసర ప్రాంతం. విశాఖపట్నం నగరాభివృద్ధి సంస్థ ఈ ప్రాంత మౌలిక సదుపాయాలు, పర్యాటక రంగ అభివృద్ది చేస్తుంది. రుషికొండ, ద్వారకానగర్ పరిసర ప్రాంతాలలో తెలుగు సినిమా పరిశ్రమ నెలకొని ఉంది.. సమాచార సాంకేతికత రంగంలో చాలా ఉపయోగకరమైన ప్రదేశం.
గోల్కొండ మండలం (హైదరాబాద్ జిల్లా)
ఈ మండలం మొత్తం ప్రాంతం హైదరాబాద్ మహానగర పాలక సంస్థ పరిధిలోకి వస్తుంది. ఇది హైదరాబాదు రెవెన్యూ డివిజను పరిధిలో ఉంది.
రుషికొండ
వెలుపలి లంకెలు
వర్గం:విశాఖపట్నంలోని ప్రాంతాలు
గోల్కొండ మండలం (హైదరాబాద్ జిల్లా)
వెలుపలి లంకెలు
వర్గం:హైదరాబాదులోని ప్రాంతాలు వర్గం:హైదరాబాదు జిల్లా వర్గం:హైదరాబాదు
అరకు రోడ్ లో
అరకు రోడ్‌లో 2016లో విడుదలైన తెలుగు సినిమా. శేషాద్రి క్రియేషన్స్‌ బ్యానర్‌పై మేకా బాలసుబ్రహ్మణ్యం, బి.భాస్కర్‌, వేగిరాజు ప్రసాద రాజు, రామేశ్వరి నక్కా నిర్మించిన ఈ సినిమాకు వాసుదేవ్‌ దర్శకత్వం వహించాడు. సాయిరాం శంకర్, నికిషా పటేల్, కమల్ కామరాజు, అభిమన్యు సింగ్, కోవై సరళ ప్రధాన పాత్రల్లో నటించిన ఈ సినిమా డిసెంబర్ 2న విడుదలైంది.
కథ
వైజాగ్‌లో పోతురాజు (సాయిరామ్ శంకర్) ట్రక్కు నడుపుకుంటూ సరదాగా జీవితం గడుపుతుంటాడు. అరకు రోడ్‌లో హత్యలు చేసే సీరియల్ కిల్లర్‌తో కలిసి అనుకోకుండా పోతురాజు ప్రయాణం చేయాల్సి వస్తుంది. ఆ ప్రయాణంలో ఏం జరిగింది? వరుస హత్యలు చేస్తూ పోయే సీరియల్ కిల్లర్ ఎవరు? అతడ్ని ఎదుర్కొని రాజు తన జీవితాన్ని ఎలా బయటపడ్డాడు? అనేదే మిగతా సినిమా కథ.
మూలాలు
వర్గం:2016 తెలుగు సినిమాలు
ఇల్లందు పురపాలకసంఘం
ఇల్లందు పురపాలకసంఘం, తెలంగాణ రాష్ట్రం, భద్రాద్రి కొత్తగూడెం జిల్లా కు చెందిన ఒక పట్టణ స్థానిక స్వపరిపాలన సంస్థ. ఇల్లందు పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబాబాద్ లోకసభ నియోజకవర్గం లోని ఇల్లందు శాసనసభ నియోజకవర్గం పరిధిలో ఉంది.
భౌగోళికం
ఇల్లందు 10.09 చదరపు కిలోమీటర్ల విస్తీర్ణంలోఉంది. ఇది °N, °W అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 246 కిలోమీటర్ల దూరంలో, జిల్లా కేంద్రం కొత్తగూడెం నుండి 36 కిలోమీటర్ల దూరంలో ఉంది.
జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 35,056 మంది కాగా, అందులో 17,016 మంది పురుషులు, 18,040 మంది మహిళలు ఉన్నారు. ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.